vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL UŽDAROSIOS AKCINĖS BENDROVĖS „ENG“ šilumos GAMYBOS bazinės KAINos dedamųjų NUSTATYMO

2014 m. birželio 4 d. Nr. O3-173

Vilnius

Vadovaudamasi Lietuvos Respublikos šilumos ūkio įstatymo 32 straipsniu, Šilumos kainų nustatymo metodika, patvirtinta Valstybinės kainų ir energetikos kontrolės komisijos (toliau – Komisija) 2013 m. vasario 28 d. nutarimu Nr. O3-73 „Dėl Valstybinės kainų ir energetikos kontrolės komisijos 2009 m. liepos 8 d. nutarimo Nr. O3-96 „Dėl Šilumos kainų nustatymo metodikos“ pakeitimo“, Kogeneracinių jėgainių šilumos ir elektros energijos sąnaudų atskyrimo metodika, patvirtinta Komisijos 2009 m. liepos 22 d. nutarimu Nr. O3-107 „Dėl Kogeneracinių jėgainių šilumos ir elektros energijos sąnaudų atskyrimo metodikos“, išnagrinėjusi UAB „ENG“ 2014 m. sausio 21 d. raštu Nr. SK14-11 pateiktą šilumos bazinės kainos dedamųjų projektą bei 2014 m. balandžio 7 d. raštu Nr. SK14-57 papildomus dokumentus ir atsižvelgdama į Komisijos Šilumos ir vandens departamento Šilumos skyriaus 2014 m. birželio 3 d. pažymą Nr. O5-149 „Dėl uždarosios akcinės bendrovės „ENG“ šilumos gamybos (produkto) bazinės kainos dedamųjų nustatymo ir 2010–2014 metų investicijų derinimo“, Komisija nutaria:

Nustatyti iki 2017 m. birželio 30 d. UAB „ENG“:

1. Šilumos bazinės kainos dedamąsias (be pridėtinės vertės mokesčio):

1.1. šilumos gamybos vienanarės kainos, išreiškiamos formule 2,31+ THG,KD, dedamąsias:

1.1.1. vienanarės kainos pastoviąją dedamąją – 2,31 ct/kWh;

1.1.2. vienanarės kainos kintamąją dedamąją – THG,KD;

2. Kintamosios dedamosios THG,KD, formulę:

Eil. Nr.	Dedamoji	Formulė
1.	Šilumos gamybos (produkto) vienanarės kainos kintamoji dedamoji	T HG,KD = 0,51+((406,2 x Td)/ (3,515 x 10 000))

čia:

Td – gamtinių dujų kaina (Lt/tūkst.m3).

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininko pavaduotojas,

laikinai vykdantis Komisijos pirmininko funkcijas	Darius Biekša